விலகலுக்கான நெருக்கத்தில்

விலகலுக்கான நெருக்கத்தில் தர்சினி சண்முகநாதர் பருவச்சுழற்சியில் ! பாதையோரப் பனித்துளிகள் ! கசிந்துருக ! கொட்டும் பனியும் ! கருக்கும் வெயிலுமில்லாத ! இளவேனிற் காலத்து ! இதமான ஆரம்பம் ! ஏனோ ! மனவெளிமட்டும் ! புழுங்கித் தவிக்கிறது ! சைக்கிளில் பள்ளிபோய் ! சாயங்காலம் ! ரியூஸனுக்கும் போய் ! கச்சான் கடலைக்காய் ! கோயில் திருவிழாபோய் ! நிலவுமிழும் ராத்திரிகளில் ! நீள நடந்தலைந்து ! பரஸ்பரம் பரிமாறிக்கொண்ட ! பால்ய நட்பல்ல எங்களது ! அந்நிய தேசமொன்றின் ! அர்த்தப்படாத வாழ்க்கையில் ! உணர்வுகளைத் தேடி ! உறைந்து போயிருந்தேன் ! பனிக்கால மரங்களைப்போல் ! பட்டுப்போன என் ! நட்பின் வேர்களுக்கு ! இந்த கால்ற்ரன் வளாகத்தில் ! வைத்து ! நீதான் நீரூற்றினாய் ! எனக்குள்ளிருந்த ! உணர்வின் உயிர்ப்புக்களை ! உலுக்கியெழுப்பினாய் ! விழித்து நானெழுகையில் ! விடைகொடு என்கிறாய் ! போய்வா நண்பனே ! நீயும் நானும் சேர்ந்து ! பீட்ஸா கடித்த ! யுனிசென்ரர் நாற்காலிகள் ! இனியும் அங்கிருக்கும் ! அருகமர்ந்து ! மடல்கள் மாற்றிக்கொண்ட ! மக்கன்ஸி கணனிகளும் ! அங்கேதானிருக்கும் ! வகுப்புக்குப் போகாத ! வசமான நேரங்களில் ! சுற்றி நாம் நடந்த ! சுரங்கப் பாதைகளும் ! நீண்டிருக்கும் ! பரீட்சைத் தாள்களில் ! படிக்காததையும் ! இறக்கிவைத்துவிட்டு ! பித்துப் பிடித்ததுபோல் ! பேசாமல் நாமிருந்த ! ஆற்றுப் பாறைகளும் ! அங்குதானுறைந்திருக்கும் ! ஆனாலும் ! நீ ! இப்போது போகவேண்டும் ! போய்வா நண்பனே ! இது விடைபெறும் நேரம் ! கைகளில் ! பட்டம் ! நெஞ்சினில் ! கனக்கும் நினைவுகள் ! கண்களில் ! நாளைக்கான ! கனவுகளையும் மீறிய ! ஈரக் கசிவுகள் ! நீ ! புறப்பட்டுவிட்டாய் ! போய்வா நண்பனே ! இது விடைபெறும் நேரம் ! நாளை... ! அசைன்மென்ஸ் ! லாப்ஸ் எக்ஸாம்ஸ் ! எல்லாம் உறிஞ்சி ! எஞ்சியுள்ள என் நேரங்களில்... ! யாரோ முணுமுணுக்கும் ! உனக்குப் பிடித்த ! சினிமாப் பாடலில் ! ஓங்கியுயர்ந்த ! மரங்களின் அடியிலிருக்கும் ! ஒற்றை நாற்காலியில்... ! உதிர்ந்திருக்கும் ! உனது ! ஞாபகத்துணுக்குகளை ! நான் ஒன்று ! சேர்த்துப்பார்க்கலாம் ! எப்போதாவது ! நீயனுப்பும் மடல்களில்... ! ஏதோவொரு ! திருமண அல்பத்தில்... ! இப்போதைய உன்னை ! இனம்காண முயற்சிக்கலாம் ! வாழ்வற்ற ! வாக்குறுதிகளிலும் ! ஆதாரமற்ற ! நம்பிக்கைகளிலும் ! சுமக்கவியலாத இந்த ! பிரிவுச்சுமையிற்கு ! கொஞ்சம் சாய்ந்துகொள்ள ! உள்ளம் கெஞ்சுகிறது ! உன் தோள்வளைவில் ! என் முகம்புதைத்து ! ஓவென்று கதறியழுது ! ஆசுவாசப்படுத்திக் கொள்ள ! மனம் அவாவுகிறது ! ஆனாலும் ! முடியவில்லை நண்பனே ! உன் ! இமை விளிம்புகளுரசும் ஈரம் ! என் விழியுடைப்பிற்காகத்தான் ! காத்திருக்கிறதென்பது ! தெரியும் ! ஆதலால் ! முடியவில்லை ! போய்வா நண்பனே ! இது விடைபெறும் நேரம் ! சற்றுமுன்... ! என் எலும்புருக்கி ! நீயணைத்து நின்ற ! அந்த கனமான நொடிகளாய் ! எனக்குள்ளும் ! உனக்குள்ளும் ! எம் நட்பு ! சாஸ்வதமாயிருக்கும் ! அதனால் ! போய் வா நண்பனே... ! ! நன்றி :: ! கால்ற்ரன் பல்கலைக்கழக தமிழ் பட்டதாரிகளின் மலர் 2002